CELEX: 62020TN0220
Language: lv
Date: 2020-04-16 00:00:00
Title: Lieta T-220/20: Prasība, kas celta 2020. gada 16. aprīlī – JL/Komisija

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/50
            
         
      Prasība, kas celta 2020. gada 16. aprīlī – JL/Komisija
      (Lieta T-220/20)
      (2020/C 201/64)
      Tiesvedības valoda – franču
      
         Lietas dalībnieki
      
      
         Prasītājs: JL (pārstāvis: C. Mourato, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Komisijas (iecēlējinstitūcija) 2019. gada 11. jūlija lēmumu, ar ko prasītājam izteikts brīdinājums;
               
            
                  —
               
               
                  atcelt Eiropas Komisijas (iecēlējinstitūcija) lēmumu atsākt skatīt lietu [konfidenciāla informācija] (1);
               
            
                  —
               
               
                  piešķirt prasītājam kompensāciju 30 000 EUR apmērā kā īpaša, Eiropas Komisijas nodarīta morāla kaitējuma atlīdzinājumu;
               
            
                  —
               
               
                  piespriest atbildētājai atlīdzināt tiesāšanās izdevumus šajā instancē saskaņā ar Vispārējās tiesas Reglamenta 134. pantu.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Pirmais pamats ir saistīts ar LESD 266. panta pārkāpumu, proti, neatbilstošiem pasākumiem Vispārējās tiesas atceļošā sprieduma izpildei, un principa “non bis in idem” pārkāpumu.
               
            
                  2.
               
               
                  Otrais pamats ir saistīts ar LESD 266. panta pārkāpumu, labas pārvaldības principa pārkāpumu, tostarp pienākuma lietas izskatīt objektīvi un taisnīgi neizpildi, nevainīguma prezumpcijas principa pārkāpumu un tiesību uz aizstāvību pārkāpumu.
               
            
                  3.
               
               
                  Trešais pamats ir saistīts ar LESD 266. panta pārkāpumu, administratīvajām izmeklēšanām un disciplinārajām procedūrām piemērojamo procesuālo noteikumu pārkāpumu un pienākuma norādīt pamatojumu neizpildi.
               
            
                  4.
               
               
                  Ar ceturto pamatu iepriekš minēto pārkāpumu dēļ tiek prasīta īpaša kompensācija.
               
            
         (1)  Aizsegtie dati ir konfidenciāli.